जनजातीय कार्य मंत्रालय श्री पीयूष गोयल और श्री अर्जुन मुंडा ने जनजातीय उत्पादों को बढ़ावा देने और विपणन के लिए कार्यनीतियां विषय पर हितधारकों की कार्यशाला की अध्यक्षता की केंद्रीय वाणिज्य एवं उद्योग और रेल मंत्री श्री पीयूष गोयल और केंद्रीय जनजातीय कार्य मंत्री श्री अर्जुन मुंडा ने जनजातीय कार्य मंत्रालय के तत्वावधान में आज यहां भारतीय जनजातीय सहकारी विपणन विकास संघ लिमिटेड (ट्राइफेड)द्वारा आयोजत जनजातीय उत्पादों को बढ़ावा देने और विपणन के लिए कार्यनीतियां पर कार्यशाला की अध्यक्षता की। इस अवसर पर जनजातीय कार्य राज्य मंत्री श्रीमती रेणुका सिंह और ट्राइफेड के अध्यक्ष श्री आरसीमीणा और ट्राइफेड के प्रबंध निदेशक श्री प्रवीर कृष्णा भी उपस्थित थे।